lokáṃ ca pūráya chidráṃ ca pūrayétyetadátho sīda dhruvā tvamityátho sīda sthirā tvam prátiṣṭhitétyetádindrāgnī́ tvā bŕ̥haspátirasminyónāvasīṣadannítīndrāgnī́ ca tvā bŕ̥haspátiścāsminyónau prátyatiṣṭhipannítyetádanuṣṭúbhā vāgvā́ anuṣṭubvāgíndra índro lokampr̥ṇā ná sādayatyásanno hyèṣa sū́dadohasā́ vadati prāṇo vai sū́dadohāḥ prā́ṇenaivaìnametatsáṃtanoti saṃdadhāti